Slovenskí hokejisti získali na Svetovej zimnej univerziáde (SZU) v ruskom Krasnojarsku strieborné medaily. V utorňajšom finále prehrali zverenci Ivana Feneša s Ruskom 1:2. Pre Slovensko je to šiesta medaila z hokejového turnaja v histórii SZU. V rokoch 1993 v poľskom Zakopanom a 2009 v čínskom Charbine získalo bronz, na strieborný stupienok vystúpilo v rokoch 1999 v Poprade a 2003 v talianskom Tarvisiu. Jediný univerziádny triumf dosiahlo v roku 2001 v Zakopanom.
Na aktuálnom úspechu sa podieľali aj štyria hráči HK 95 Považská Bystrica. Kapitánom tímu bol Ján Zlocha ml. (24), obranu vystužil Lukáš Ďurkech (21), v útoku nastupoval aj Patrik Ligas (24) a do brány bol pripravený Erik Kompas (23).
Zlocha, Ďurkech a Kompas popri hokeji študujú aj na Trenčianskej univerzite Alexandra Dubčeka v Trenčíne. Ligas je študentom Univerzity Komenského v Bratislave. Univerziády sa mohli zúčastniť vysokoškoláci. Vo víťaznom ruskom tíme sú však aj hráči, čo pravidelne hrávajú prestížnu KHL, pričom kvalitných hráčov mali aj ostatní účastníci turnaja. O to je úspech slovenských vysokoškolákov cennejší.
Ani skvelá podpora nepomohla: Považská Bystrica zaváhala a prišla o post lídra
Ján Zlocha ml. bol tretím najproduktívnejším hráčom Slovenska na turnaji s bilanciou 4+3. Mimoriadne bodovo sa darilo s bilanciou 1+5 aj Lukášovi Ďurkechovi, ktorý bol druhý najproduktívnejší obranca Slovákov. Patrik Ligas si pripísal v siedmich dueloch dve asistencie. Erik Kompas chytal len v stretnutí proti Japonsku, pričom pomohol k našej výhre 8:3.
Lukáš Ďurkech si podľa vlastných slov uvedomuje, že je to úspech. "Keby nám ktosi povedal, že skončíme druhí, neviem, či by sme tomu uverili. Boli by sme vďační za taký úspech. Ale sme zároveň smutní, keď sme už boli tak blízko, ale zároveň tak ďaleko k prvenstvu…," povedal.
Čo sa týka samotného turnaja, ten ohodnotil na jednotku. "Veľmi dobre bolo o nás postarané. Som vďačný, že som mohol obliekať slovenský dres. Samozrejme, dúfal som aj v úspech, ale bol to veľmi ťažký a náročný turnaj. Možno nikto nečakal, že budeme vo finále s Rusmi," dodal talentovaný obranca.
Rusi vybojovali tretie univerziádne zlato v sérii, pričom z uplynulých desiatich ročníkov triumfovali po siedmy raz. V roku 2021 sa SZU bude konať vo švajčiarskom Luzerne a o dva roky neskôr privíta vysokoškolských športovcov americké stredisko Lake Placid.
Univerziáda v Krasnojarsku – finále:
Rusko – Slovensko 2:1 (0:0, 1:1, 1:0)
Góly: 36. Džiošvili (Kudako), 42. Kolgotin – 38. Šmída (Šiška,
Marcinek). Rozhodovali: Langin (Kan.), Suominen (Fin.) – Nedeljkovic (Srb),
Zunde (Lot.), vylúčení: 2:2, presilovky a oslabenia: 0:0.
Rusko: Bogdanov – Kudako, Kamalov, Čurkin, Tichonov, Sorokin, Medvedev, Krylov, Voronkov – Rudenkov, Mišnikov, Jakimov – Džiošvili, Laričev, Kvartalnov – Orlovič-Grudkov, Kolgotin, Šarov – Ševčenko, Maľcev
SR: Tomek – Bačik, Ďurkech, Vyskoč, Gábor, Jendroľ, Kasanický, Mihalko – Smolka, Zlocha, Vybiral – Šmída, Šiška, Marcinek – Ondris, Klema, Tatár – Fedorko, Ligas, Mikula.
Od úvodu sa hral otvorený hokej, prvý brankársky zásah si na konto pripísal Tomek po strele Džiošviliho po minúte a pol. Rusi postupne získavali miernu prevahu, ale nedokázali si utvoriť čistú šancu, pretože slovenská obrana pracovala kompaktne. V 14. minúte pohrozili aj Slováci po strele Šišku, ale následnú skrumáž pred bránkou Rusi vyriešili. V závere mal veľkú šancu Orlovič-Grudkov, ale Tomek výborne zasiahol.
Orlovič-Grudkov mal výbornú šancu aj v úvode druhej tretiny, ale slovenský brankár vytiahol fantastický zákrok. Rusi vyhrali prvé dejstvo na strely 9:7, ale tento pomer sa v druhej tretine zvyšoval, domáci mali čoraz väčšiu prevahu. Korunovali ju v 36. minúte, keď sa individuálne presadil Džiošvili. Už o dve minúty neskôr však našiel Šiška pred bránkou voľného Šmidu, ktorý poslal puk do siete – 1:1.
Rusi išli opäť do vedenia v úvode tretej tretiny, Kolgotin prekonal Tomeka po bekhendovom zakončení. Fenešovi zverenci potom na chvíľku ožili, ale ďalšiu šancu mal Tichonov. Rusi si svoj náskok kontrolovali, 106 sekúnd pred koncom to slovenskí reprezentanti skúsili hrou bez brankára. Šancu na vyrovnanie si už však nedokázali utvoriť.
Hlas po zápase (zdroj: hockeyslovakia.sk):
Ivan Feneš, hlavný tréner univerziádneho tímu: "Tento zápas sme síce prehrali, ale s čistým svedomím môžem povedať, že sme znovu odohrali výborný súboj. Škoda, že za nerozhodného stavu 1:1 sme dostali rýchly gól v úvode tretej tretiny. V jej ďalšom priebehu sme už nemali dostatok síl, aby sme si utvorili nejaký extrémny tlak. Síce sme hrali aj bez brankára so šiestimi hráčmi v poli, no to už je vždy hra vabank, ktorá tentoraz neviedla k vyrovnaniu. Napriek tomu však nie sme sklamaní. Pre víťazstvo a zisk zlata sme urobili maximum. Chlapcom ďakujem za skvelú Univerziádu, na ktorej výborne reprezentovali Slovensko. Odohrali sme sedem veľmi ťažkých zápasov, pričom v ani jednom sme nesklamali výkonom. Ba naopak, hráči v každom ukázali charakter a chuť po víťazstve. Zišla sa skvelá partia hráčov, ktorá tvrdo šla za svojím cieľom. Vďaka patrí aj realizačnému tímu, ktorý tiež odviedol svoju robotu na sto percent. Bolo mi preto cťou byť trénerom tohto tímu."
Trofej budúceho hokejového majstra sveta: Dostane sa aj k fanúšikom, FOTO a VIDEO
Na Slovensku bude onedlho hokejový sviatok
Foto: ilustračné
- Školy v okrese Považská Bystrica sa ZATVÁRAJÚ: Títo žiaci musia zostať doma!
- Diaľnicu pri Považskej museli UZAVRIEŤ kvôli nehodám: Dôvodom je poľadovica!
- Nielen Považská! Žiaci tento rok do škôl NEPÔJDU už ani v okresoch Ilava a Púchov
- ZÁKAZ pre autá aj chodcov! V centre Považskej má byť nové obchodné centrum, FOTO
- Silná poľadovica ochromila dopravu: Cestári reagujú na uzavretú D1 pri Považskej
- MHD má začať premávať do areálu bývalých Považských strojární: Chýba len jedno
- MHD v Považskej Bystrici má byť ZADARMO: Výhody ale nebudú mať všetci
- Po SMRTI mladej ženy Slovinsko stoplo vakcínu Janssen: V Považskej ňou očkujú!
- Katastrofa na cestách a chodníkoch: Chodci sa šmýkali, autá búrali, FOTO
- Kauza predaja rybníkov v Považskej Bystrici: Polícia vzniesla obvinenie
- Po 10 dňoch prehodnotili LOCKDOWN: ZLÁ správa pre Slovákov! Ako budeme ďalej fungovať?
- Sú vakcíny účinné proti OMIKRONU? Šéf Moderny potvrdil to, čoho sa mnohí obávajú
- Dobrá správa pre všetkých PACIENTOV: Nemusíte čakať na výmenný lístok!
- Vianočná výzdoba POBÚRILA ľudí: Cítime sa ako v Maďarsku a ŽIADAME nápravu!
- Konečne dobrá správa pre dôchodcov: Od nového roka si polepšia!
- Veľký škandál s vakcínami! Ľudia sú zaočkovaní neznámou a neschválenou látkou
- Vraciate sa na Slovensko? Na hraniciach sa nevyhnete cieleným KONTROLÁM
- Na Slovensko sa rúti SNEHOVÁ KALAMITA a silný vietor! KEDY a KDE to bude najhoršie?
- Na niektorých miestach to ŽIJE aj počas lockdownu: Ľudia popíjajú a zabávajú sa! VIDEO
- 3 fázy uvoľňovania: Do obchodov IBA očkovaní a prekonaní. Neočkovaní majú viac SMOLY!
- Čakáte balík či doporučenú zásielku? Je tu ZMENA: Pošta upravila ich doručovanie!
- Hurá na vianočné nákupy! OBCHODY sa otvoria skôr. Koalícia oznámila upravené OPATRENIA
- ŠOKUJÚCE predpovede banky na rok 2022: Príde REVOLÚCIA a z Facebooku odídu mladí!
- Pozor! Ak máte doma tento med, nejedzte ho!
- 3 fázy uvoľňovania: Do obchodov IBA očkovaní a prekonaní. Neočkovaní majú viac SMOLY!
- TÝŽDENNÝ HOROSKOP podľa Valiky: Kto má priazeň hviezd na svojej strane aj vo financiách?
- Koalícia sa stále nedohodla na LOCKDOWNE: Podľa Borisa Kollára bude všetko INAK!
- Školstvo je na pokraji svojich možností: Veľké sklamanie vyvrcholilo štrajkovou pohotovosťou
- Ľudia nad 60 rokov dostanú miesto poukazov HOTOVOSŤ. O akú sumu si prilepšia?
- VIDEO: Čo si myslia o 500-eurových poukazoch Igora Matoviča jeho rodáci? Tu má odpoveď!